จัดถุงขยะเก็บหน้ากากเก่า กทม.ได้ถุงขยะโครงการ วน 3 หมื่นใบส่งให้ทุกหน่วยใช้
รายงานข่าวจากศาลาว่าการ กทม. แจ้งว่า เมื่อเร็วๆ นี้ พล.ต.อ.อัศวิน ขวัญเมือง ผู้ว่าฯ กทม. รับมอบถุงสำหรับคัดแยกหน้ากากอนามัยที่ใช้แล้ว ตามโครงการ วน จากนายสมศักดิ์ บริสุทธนะกุล ประธานเจ้าหน้าที่บริหารบริษัท TPBI จำกัด (มหาชน) จำนวน 30000 ใบ เพื่อใช้สำหรับแยกขยะติดเชื้อหรือหน้ากากอนามัยที่ใช้แล้ว ก่อนนำไปกำจัดอย่างถูกวิธี ซึ่ง กทม. จะส่งมอบให้แก่สำนักงานเขต ศูนย์บริการสาธารณสุขและโรงพยาบาลสังกัด กทม. ต่อไป ทั้งนี้ ถุงดังกล่าวมีขนาด 24×28 นิ้ว สีขาวโปร่งแสงและมีหูรูด ทำให้มองเห็นของด้านใน ช่วยให้แยกจากถุงขยะทั่วไปได้อย่างชัดเจนสำหรับโครงการ วน เป็นโครงการที่กรุงเทพมหานคร ร่วมการบริษัท ทีพีบีไอ จำกัด (มหาชน) ดำเนินการเพื่อลดขยะพลาสติกอย่างยั่งยืนในพื้นที่กรุงเทพฯ โดยใช้แนวคิดระบบเศรษฐกิจหมุนเวียน (Circular Economy) โดยโครงการจะเปิดรับบริจาคพลาสติกชนิดอ่อน ถุงและฟิล์มพลาสติกที่ใช้แล้วนำกลับมารีไซเคิลเป็นเม็ดพลาสติกเพื่อนำไปผลิตเป็นถุงใช้ซ้ำ (ถุงวน) ทั้งนี้พลาสติกทุก 1 กิโลกรัมที่รับบริจาค โครงการฯจะตอบแทนเป็นเงิน 5 บาท บริจาคให้กับองค์กรการกุศลหรือมูลนิธิเพื่อสิ่งแวดล้อมต่างๆที่ผู้เข้าร่วมต้องการให้บริจาค.
รับมอบถุงสำหรับคัดแยกหน้ากากอนามัยที่ใช้แล้ว ตามโครงการ วน เพื่อใช้สำหรับแยกขยะติดเชื้อหรือหน้ากากอนามัยที่ใช้แล้ว ก่อนนำไปกำจัดอย่างถูกวิธี
หน้ากากอนามัย,หน้ากากอนามัยใช้แล้ว,โครงการวน,ขยะติดเชื้อ,ถุงพลาสติก,คัดแยกหน้ากากอนามัย,ข่าววันนี้